DEĊIŻJONI TAL-KUNSILL
tal-15 ta’ Settembru 2006
li taħtar membri Belġjani, Griegi, Irlandiżi, Ċiprijotti, Olandiżi, Pollakki, Portugiżi, Finlandiżi, Żvediżi u Brittaniċi kif ukoll żewġ membri Taljani fil-Kumitat Ekonomiku u Soċjali Ewropew
(2006/651/KE, Euratom)
IL-KUNSILL TA’ L-UNJONI EWROPEA,
Wara li kkunsidra t-Trattat li jistabbilixxi l-Komunità Ewropea, u b'mod partikolari l-Artikolu 259 tiegħu,
Wara li kkunsidra t-Trattat li jistabbilixxi l-Komunità Ewropea ta’ l-Enerġija Atomika, u b’mod partikolari l-Artikolu 167 tiegħu,
Wara li kkunsidra l-opinjoni tal-Kummissjoni,
Billi:
(1)
Il-mandat tal-membri attwali tal-Kumitat Ekonomiku u Soċjali Ewropew jiskadi fl-20 ta' Settembru 2006 (1). Għalhekk, jaqbel li jiġu maħtura membri ġodda ta' dan il-Kumitat għal perjodu ġdid ta' erba' snin li jibda mill-21 ta' Settembru 2006.
(2)
Il-gvern Belġjan, Grieg, Irlandiż, Ċiprijott, Olandiż, Pollakk, Portugiż, Finlandiż, Żvediżi u Brittaniku ippreżentaw listi bin-numru ta' kandidati skond il-postijiet li ġew attribwiti lilhom mit-Trattati.
(3)
Il-Gvern Taljan ippreżenta lista li tinkludi żewġ kandidati sabiex tikkompleta l-lista diġà ppreżentata, li tinkludi tnejn u għoxrin kandidat, u sabiex jintlaħaq in-numru ta' kandidati skond il-postijiet li ġew attribwiti lilu mit-Trattati.
(4)
Fil-11 ta' Lulju 2006, il-Kunsill diġà adotta l-listi ppreżentati mill-gvern Ċek, Ġermaniż, Eston, Spanjol, Franċiż, Latvjan, Litwan, Lussemburgiż, Ungeriż, Malti, Awstrijak, Sloven u Slovakk kif ukoll il-lista ta' tnejn u għoxrin kandidat preżentata mill-Gvern Taljan (2)
IDDEĊIEDA KIF ĠEJ:
Artikolu 1
Il-persuni li isimhom jidher fil-listi annessi ma' din id-Deċiżjoni huma b'dan maħtura membri tal-Kumitat Ekonomiku u Soċjali Ewropew, għall-perjodu mill-21 ta' Settembru 2006 sa l-20 ta' Settembru 2010.
Artikolu 2
Din id-Deċiżjoni għandha jkollha effett fil-jum ta’ l-adozzjoni tagħha.
Magħmula fi Brussel, 15 ta’ Settembru 2006.